open-index/open-wikipedia-markdown huggingface dataset:
Vertinys

**Vertinys** (arba **kalkė** <  'kopija') – žodis arba žodžių junginys, kurio morfologinė arba semantinė struktūra sudaryta pagal kokios nors kitos kalbos pavyzdį, paprastai pažodžiui verčiant tos svetimos kalbos žodžio ar sakinio sudedamąsias dalis. Sakykime, anglų kalbos žodžio *skyscraper* pavyzdžiu sudaryti vokiečių kalbos *Wolkenkratzer*, lietuvių kalbos *dangoraižis*, latvių kalbos *debesskrāpis*, rusų kalbos *небоскрёб*.

Išskiriami keleto tipų vertiniai:
* Leksinis vertinys – žodis, gaunamas morfemų lygmeniu verčiant svetimos kalbos žodžius, žodžių dūrinius, jiems suteikiant šaltinio kalbos reikšmę:  – , , , . Tam tikrais atvejais gali būti verčiama tik dūrinio dalis:  – , , .
* Semantinis vertinys – daugiaprasmių žodžių semantinis variantas (žodžio reikšmė), kuri atsiranda dėl svetimos kalbos žodžio reikšmės įtakos: dėl  radosi liet. k. žodžio *pabrėžti* reikšmė 'akcentuoti'.
* Frazeologinis vertinys – pažodžiui išversti kitų kalbų posakiai:  –  (nevartotinas posakis) 'daug, daugelis, daugybė',  –  'nustoti veikti, sugesti'.
* Sintaksės vertinys – reiškinys, kai sakinio konstrukcija įgyja kitai kalbai būdingą sakinio struktūrą:  –  (nevartotina) 'džiaugiuosi dėl tavęs; džiaugiuosi tavimi'.
Prasti, nevartotini vertiniai vadinami *vertalais*.

## Išnašos
Vitoldas Masalskis

**Vitoldas Masalskis** (g. 1954 m. kovo 18 d. Panevėžyje) – Lietuvos krepšinio žaidėjas ir treneris, ilgametis Kauno „Žalgirio“ (1972-1985) žaidėjas. Buvęs Panevėžio sporto mokyklos auklėtinis, pirmasis jo treneris Raimundas Sargūnas. 

V. Masalskis 1978 m. baigė Kauno politechnikos institutą, 1985 m. – Vilniaus universitetą.

## Žaidėjo karjera

Žaidė Kauno „Politechnikos“(1974-1978), „Drobės“ (1978-1982), „Žalgirio“ (1972-1985) krepšinio komandose. 1973-1983 m. buvo Lietuvos vyrų krepšinio rinktinės žaidėjas, sudalyvavęs 37 rungtynėse, pelnęs 216 taškų. 

Baigęs profesionalo karjerą, dalyvavo įvairaus lygio veteranų krepšinio varžybose. 

### Pasiekimai

* TSRS sporto meistras (1974)
* Europos jaunių krepšinio čempionato bronzos medalio laimėtojas (1972)
* Lietuvos vyrų krepšinio čempionas (1974, 1978, 1979, 1980)
* TSRS vyrų krepšinio čempionas (1985)
* TSRS vyrų krepšinio vicečempionas (1980, 1983, 1984) 
* TSRS vyrų krepšinio bronzos medalio laimėtojas (1978).

## Trenerio karjera

Buvo Kauno „Nekos“, Joniškio „Žiemgalos“, Alytaus „Alitos“ vyrų krepšinio komandų, V. Masalskio krepšinio klubo, KTU vyrų krepšinio komandos treneris. 2008–2011 m. kaip vyriausiasis treneris vadovavo įvairioms Lietuvos jaunuolių komandoms, tarp jų – Lietuvos jaunių vaikinų rinktinei (17-18 m., Europos vicečempionei 2008 m. pirmenybėse Graikijoje), taip pat Lietuvos jaunimo rinktinei (iki 20 m., 2009 ir 2010 m.).

2011-2012 m. buvo Kauno „Žalgirio“ sporto direktorius. „Žalgirio“ klube trumpai, spalio 20-31 dienomis, ėjo vyr. trenerio pareigas. 2013-2014 m. Utenos „Juventus“ (LKL) vyr. treneris. 2014 m. gruodį sudarė kontraktą su Marijampolės „Sūduvos-Mantingos“ (NKL) komanda.

## Įvertinimas

V. Masalskiui įteikti KKSK 3 laipsnio (1983) ir 2 laipsnio (1985) medaliai „Už aukštus sportinius pasiekimus“, Kauno miesto 3 laipsnio Santakos medalis (2005), KKSD medaliai „Už nuopelnus Lietuvos sportui“ (2008), „Už sporto pergales“ (2008).

## Šaltiniai
Žadeikių tvenkinys (Mažeikių r.)

**Žadeikių tvenkinys** – tvenkinys Lietuvoje, Mažeikių rajone, 7,5 km į vakarus nuo Sedos. Tvenkinio ilgis pietų-šiaurės-rytų kryptimi – 0,3 km, plotis – iki 0,055 km. Yra 2 a salelė. Altitudė 125,4 m. Krantai žemi, vietomis apaugę medžiais ir krūmais. Aplinkui plyti dirbami laukai ir pievos. Šalia įsikūręs Žadeikių kaimas.

Tvenkinys kastinis, vandens perteklius nuteka link bevardžio upelio (Luobos intakas, Bartuvos upės baseinas) 1,5 km nuo jo žiočių.

## Šaltiniai
Žemalės II tvenkinys

**Žemalės II tvenkinys** – tvenkinys Lietuvoje, Mažeikių rajone, 13 km į pietvakarius nuo Mažeikių, Žemalės gyvenvietės centre. Sudarytas užtvenkus Žemalupio upę (Vaidoto intakas, Šerkšnės baseinas) 5,3 km nuo jos žiočių. Tvenkinio ilgis iš pietų į šiaurę – 0,13 km, plotis – iki 0,06 km. Yra 5 a salelė. Altitudė 92,3 m. Krantai žemi. Pasroviui iškart telkšo 0,46 ha Žemalės I tvenkinys.

## Šaltiniai
Raseinių Raseiniai

**Raseinių „Raseiniai“** – profesionalus krepšinio klubas iš Raseinių, rungtyniaujantis RKL pirmenybėse. Klubas įkurtas 2018 m.
## Klubo pasiekimai

## Šaltiniai

## Nuorodos

* Klubo profilis RKL svetainėje
Paklupinės malūno tvenkinys

**Paklupinės malūno tvenkinys** – tvenkinys Lietuvoje, Plungės rajone, 6,5 km į pietryčius nuo Šateikių. Sudarytas užtvenkus Mišupės upę (Minijos intakas) 28,5 km nuo jos žiočių. Tvenkinio ilgis iš šiaurės rytų į pietvakarius – 0,18 km, plotis – iki 0,09 km. Altitudė 105,9 m. Krantai aukštoki, beveik ištisai apaugę medžiais ir krūmynais. Rytinis tvenkinio galas užpelkėjęs. Aplinkui plyti pievos ir krūmynai. Šalia įsikūręs Vydeikių kaimas.

## Šaltiniai
Delenda Est

**Delenda Est** – rašytojo Poul Anderson fantastinis apsakymas apie keliones laiku iš jo „Laiko patrulio“ ciklo. Pirmą kartą išleistas žurnale „The Magazine of Fantasy & Science Fiction“ 1955 m. 1960 m. buvo išleistas knygoje, rinkinyje „Laiko patrulis“ (), kartu su keliais kitais šio ciklo apsakymais. Pavadinimas yra lotyniškas, dalis žymios oratorinės frazės *[[Carthago delenda est]]* (Kartagina turi būti sunaikinta).

Lietuviškai kūrinys išleistas 1995 m. leidyklos „Eridanas“ Poul Anderson „laiko patrulio“ ciklo apsakymų rinkinyje tokiu pačiu pavadinimu – „Laiko patrulis“ (ISBN-13 9789986360032).

## Siužetas

Apsakyme aprašoma, kaip du laiko keliautojai nuvyksta laiku į praeitį, Antrąjį Pūnų karą, ir Tičino mūšyje 218 m. pr. m. e. nužudo Romos konsulą Publijų Kornelijų Scipioną, bei jo sūnų Publijų (tikroje istorijoje jiems pavyko išsigelbėti, sūnus vėliau įveikė Hanibalą ir tapo žinomas kaip Scipionas Afrikietis). Šis įvykis sukuria naują laiko liniją, kur netekusi savo geriausių karvedžių, Roma nesugeba apsiginti, ir 210 m. pr. m. e. Hanibalo armija ją sunaikina. Istorija stipriai pasikeičia, krikščionybė neatsiranda, Europos kultūra išsivysto ne iš graikiškosios – romėniškosios, o iš keltų – Kartaginos. Stipriai pasikeičia ir politika, krikščionių kryžiaus žygių nespaudžiama Lietuva sėkmingai išsiplečia ir tampa dominuojančia valstybe Rytų Europoje bei dalyje Azijos, pavadinimu Litornas (). Atradimų amžius bei Kolumbo kelionės nebeegzistuoja, Amerika vis tiek atrandama, tačiau atvykėliai neturi tokio didelio technologinio pranašumo, kaip tikroje istorijoje, ir vietinės tautos nėra nukariaujamos. Susikuria čiabuvių valstybės. Mokslinis metodas niekada nesukuriamas, todėl technologijos lieka garo variklio lygyje.

Pagrindiniai veikėjai, atsitiktinai atsidūrę maždaug XX a. Ynis yr Afallon konfederacijoje (keltų įkurta valstybė per visą Šiaurės Amerikos žemyną), bando suprasti istorijos pasikeitimo priežastį ir susiduria su moraline dilema: jei atstatys jų supratimu „tikrąją“ istoriją, visi šioje versijoje gyvenantys žmonės išnyks, kas gali būti prilyginta masiniam genocidui. 

## Šaltiniai
Pradinė mokykla

**Pradinė mokykla** (anksčiau vadinta **pradžios mokykla**) – pradinį išsilavinimą teikianti bendrojo ugdymo įstaiga. Neretai pradiniam ugdymui paruošia ikimokyklinio ugdymo įstaigos, vaikų darželiai ir/ar paruošiamoji klasė prieš pirmąją mokyklos klasę. Kitas ugdymo etapas po pradinės mokyklos – pagrindinė mokykla. Pradinė mokykla suteikia mokiniui dorinės ir socialinės brandos pradmenis, kultūros ir etninius pagrindus, elementarų raštingumą, parengia tolesniam ugdymui. Priimamų į pradines mokyklas vaikų amžius ir mokymo trukmė skirtingose šalyse ir paprastai svyruoja nuo 4 iki 11 m.

Tarptautinė standartinė išsilavinimo klasifikacija (santrumpa *ISCED*) laiko pradinę mokyklą vientisu etapu, kuriame programos sudarytos taip, kad išmokytų bazinių skaitymo, rašymo ir matematinių įgūdžių bei padėtų tvirtus pamatus tolesniam mokymuisi. Klasifikacijoje žymima kaip ISCED Pirmasis lygmuo: pradinis ugdymas arba pirmasis pagrindinio ugdymo etapas.

Lietuvoje pradinis lavinimas trunka ketverius metus. Anot LR Švietimo, mokslo ir sporto ministerijos *AIKOS* sistemos, 2023 m. Lietuvoje veikė 126 mokyklos.

## Istorija
Manoma, kad seniausios pradinės mokyklos buvo įsteigtos 2800–2500 pr. m. e. prie valdovų rūmų senovės Egipte, Babilone, Indijoje, Kinijoje. Europoje pirmosios pradinės mokyklos pradėtos steigti VII–VI a. pr. m. e. senovės Graikijoje, o IV a. pr. m. e., remiantis graikišku pavyzdžiu, – ir senovės Romoje.

Lietuvoje pirmoji žinoma pradinė mokykla įsteigta prie Vilniaus katedros (paminėta 1397 m. Vilniaus kapitulos dokumentuose). Nuo XV a. pradėtos steigti parapinės mokyklos, kuriose mokėsi išskirtinai tik berniukai. 1922 m. Steigiamasis Seimas priėmė Pradžios mokyklų įstatymą, pagal kurį keturmetė pradinė mokykla tapo privaloma visiems 7–11 m. vaikams, tačiau oficialiai šį įstatymą įgyvendinti užtruko iki 1930 m.

## Šaltiniai

## Taip pat skaitykite
* Pradinis lavinimas Lietuvoje
Ušiai

**Ušiai** (, , *Ušciems*) – kaimas Talsų savivaldybėje, Kolkos valsčiuje, Latvijoje. Kaimas įsikūręs valsčiaus rytuose prie Rygos įlankos šalia kelio P131 už 4,5 km nuo valsčiaus centro Kolkos, už 30 km nuo Dundagos ir už 178 km nuo sostinės Rygos. Kaimas įeina į Lyvių pakrantės teritoriją.

## Išnašos
Sirsakeris

**Sirsakeris** () – stiprus drobinio arba krepinio pynimo audinys, atsiradęs Indijoje. Žodis į Vakarų kultūrą atėjo per anglų kalbą, kuri perėmė hindi kalbos skolinį *śīrśakkar* iš persų kalbos *šīr-o-šakar* : *šīr* 'pienas', *o* 'ir', *šakar* 'cukrus', pažodžiui „pienas ir cukrus“. Pavadinimas atspindi audinio faktūrą – lygios lyg pieno paviršius ir raukšlėtos lyg cukraus kalneliai derinį.

Dažnai marginamas dryžiais, kurie būna tik metmenų kryptimi – išilgai audinio, retesnis marginimas – langeliais. Naudojamas palaidinėms, marškiniams, suknelėms, patalynei siūti. Dažniausiai sirsakeris audžiamas iš medvilnės, naudojamss ir šilkas, linas, viskozė. Sirsakerio raukšlėtumas gerina kūno vėsinimą ir oro pralaidumą, mažina medžiagos sąlytį su oda, todėl naudojamas siūti vasariniams rūbams.

## Galerija

Vaizdas:Wikimania 2012 2226.JPG|Wikimania 2012 pranešėjas sirsakerio švarku
Vaizdas:Seersucker-sample2.jpg|Sirsakerio švarko detalė
Vaizdas:Seersucker02closeup.JPG|Sirsakeris


## Šaltiniai
*
General Financing bankas

**General Financing bankas** (anksčiau – vartojimo paskolų startuolis „General Financing”) – specializuotas bankas. GF bankas turi 17 skyrių, kurie veikia dešimtyje Lietuvos miestų. Paskolų portfelis 2020 m. duomenimis siekė 71 mln. eurų. Centrinė banko buveinė įsikūrusi Vilniuje.

## Istorija
UAB „General Financing“ įsteigta 2005 m. gruodžio mėn. 2008 m. rugsėjo mėn. „General Financing“ tapo Prancūzijos banko „Société Générale“ grupės dalimi.

2013 m. rugsėjį 100 proc. „General Financing” akcijų iš Prancūzijos banko „Société Générale“ įsigijo Švedijos finansų bendrovė „Marginalen AB“, kurios grupės bendrovės veikia Švedijoje, Norvegijoje, Suomijoje bei Baltijos šalyse.

2020 m. gegužės 18 d. UAB „General Financing“ tapo General Financing Banku.

## Akcininkai
100 % banko akcijų priklauso Švedijos finansų bendrovei „Marginalen AB“.

## Išnašos

## Nuorodos
* Oficiali svetainė
Regina Maželytė-Taurinskienė

**Regina Maželytė-Taurinskienė** (1952 m. rugpjūčio 2 d. Utenoje – 2020 m. lapkričio 23 d. Klaipėdoje) – lietuvių grafikė, pedagogė.

## Biografija
Gimė Utenoje, tarnautojų šeimoje. 1959–1963 m. mokėsi Utenos II vidurinėje mokykloje, nuo 1963 iki 1970 m. mokėsi Vilniaus Mikalojaus Konstantino Čiurlionio vidurinėje meno mokykloje. 1970–1976 m. Lietuvos valstybiniame dailės institute studijavo dailės pedagogiką ir grafiką, o po studijų įgijo dailininkės – grafikės kvalifikaciją. 

Baigusi studijas ji atvyko į Klaipėdą pagal paskyrimą. Klaipėdos vaikų dailės (dabar Adomo Brako) mokykloje nuo 1977 m. rugsėjo 1 d. iki 2019 m. dėstė piešimą ir grafiką. Taip pat dėstė dailę ir Eduardo Balsio menų gimnazijoje, Vydūno ir Rubliovo vidurinėse mokyklose, Muzikos centre, Klaipėdos kultūros ir Žvejų rūmuose, buvo konsultantė uostamiesčio ir Respublikos meno seminaruose. Nuo 1977 m. Lietuvos dailininkų sąjungos narė.

## Kūryba
Nuo 1976 m. dalyvavo parodose. Surengė asmeninių kūrybos parodų Klaipėdoje (1977, 1993, 1996, 2003 m.), Skuode (1983 m.), Palangoje ir Telšiuose (1988 m.), Kretingoje, Šilutėje, kituose Lietuvos miestuose. Iliustravo šešias rašytojų V. Vitkausko, N. Kepenienės, O. Davydavičiūtės, K. Kauko, D. Roberts poezijos ir prozos knygas.

Išraižė estampų, ekslibrisų, taikomosios grafikos kūrinių, paskutiniais savo gyvenimo metais labiausiai domėjosi akvarele. Jos kūrybai būdingi tikrove dvelkiantys, nesudėtingi, kiek romantizuoti vaizdiniai. Kartu su kitais dailininkais sukūrė freskų, akrilo technika nutapė kūrinių ikimokyklinio ugdymo įstaigoms, individualiems bei visuomeniniams interjerams.

## Šaltiniai
SC Patriots

**Akmenės r. „Akmenės kraštas“** – tai klubas rungtyniaujantis šiaurės vakarų Lietuvoje esančiame Naujosios Akmenės miestelyje ir rungtyniaujantis RKL pirmenybėse.

## Istorija

Akmenės rajonas ilgus metus neturėjo vyrų krepšinio komandos, kuri atstovautų kraštą Lietuvos pirmenybėse. Tad 2006–2007 m. sezone po ilgos pertraukos buvo įkurta reprezentacinė miesto komanda. Debiutiniais metais naujai suburta rajono vyrų reprezentacinė krepšinio komanda atstovavo Akmenę masiškiausioje Lietuvos Regionų krepšinio lygoje.

Komandos pasirodymai nuo 2006 iki 2015 metų sporto specialistų įvertinti teigiamai. Brandžiu ir gana aukšto lygio žaidimu „Akmenės“ ekipa džiugino rajono gyventojus. Visi aplinkiniai rajonai turi vyrų komandas Lietuvos pirmenybėse, tad ir Akmenės rajonas privalėjo išsaugoti suburtą komandą. Šis tikslas buvo pasiektas, o klubo vadovų pastangas vainikavo itin sėkmingas 2017–2018 m. sezonas, kuomet RKL pirmenybėse buvo iškovoti bronzos medaliai.

### Pavadinimų kaita

* 2006–2013: Akmenės SC-KK „Akmenė“
* 2013–2017: Akmenės SC-KK „Cementas“
* 2017–2018: Akmenės SC-„Akmenės cementas“
* 2018–2019: Akmenės SC-„Grudita“
* 2019–2020: Akmenės r. „Patriots-Cementas“
* 2020–2023: Akmenės r. „Patriots“
* 2023 iki dabar: Akmenės r. „Akmenės kraštas“

## Klubo pasiekimai

## Šaltiniai

## Nuorodos
* Oficiali „Facebook“ paskyra
* Oficiali RKL svetainė
Burlaivis

**Burlaivis**, arba **burinis laivas** – vėjo varomas laivas, turintis burių įrangą. Pirmieji buriniai ir irkluojamieji su burėmis laivai atsirado prieš keletą tūkstančių metų senųjų civilizacijų laikais. Burlaiviai gali išvystyti didesnį už vėjo greitį.

Šiuolaikiniuose transportiniuose laivuose burių įranga (iš aliuminio ir polimerinių medžiagų) naudojama kaip pagalbinė varomoji jėga, leidžianti žymiai sumažinti degalų sunaudojimą.
## Konstrukcija
Burlaivį sudaro šios pagrindinės dalys: 
*korpusas
*rangautas
*takelažas
*burės

## Burlaivių rūšys
Pagal stiebų ir burių skaičių, burių tipus bei kitą charakteristiką burlaiviai skirstomi į:

* barkus
* barkentinas
* brigus
* brigantinas
* karaveles
* kliperius
* kogus
* korvetes
* kuterius
* fregatas
* felukas
* galeonus
* džonkas
* kečus
* škunas
* linijinius burlaivius
* šliupus
* šebekus
* jolus
* katamaranus
* jachtas
* kt.

## Burlaiviai Lietuvoje
Yra žinoma, kad nuo XVI a. Nemune ir Kuršių mariose plaukiojo plokščiadugniai mediniai laivai su vienu stiebu ir vairu – baidokai. Pirmieji prekybiniai motoriniai burlaiviai buvo „Jūratė“ ir „Kastytis“, priklausę 1919 m. įkurtai Lietuvos garlaivių bendrovei. Po II pasaulinio karo Klaipėdos žuvų pramonės laivynas turėjo dvi tristiebes krovinines škunas, tristiebę barkentiną ir dvistiebę škuną (taip pat sk. straipsnį „Meridianas“). 2006 m. Klaipėdos universitetas moksliniais tiriamaisiais ir mokomaisiais tikslais įsigijo 1977 m. Nyderlanduose pastatytą burlaivį „Brabander“. 2016 m. šis burlaivis leidosi į 78 dienas trukusią ekspediciją iš Lietuvos į Islandiją ir atgal, buvo tiriamas aplinkos užterštumas, stebimas paukščių populiacijos gausumas ir kita.

Nuo XV iki XIX a. pabaigos Lietuvoje plaukiojo ir kitokie buriniai laivai – vytinės. Vytinė buvo atkurta Trakuose, plaukioja Galvės ežere. Nedidelė vytinė buvo atkurta LRT laidai „Nacionalinė ekspedicija“ (2016 ir 2017 m.).

## Išnašos
Medingėnų tvenkinys

**Medingėnų tvenkinys** - tvenkinys Lietuvoje, Rietavo savivaldybėje, Medingėnų gyvenvietės pietrytinėje dalyje. Sudarytas užtvenkus bevardį upelį (Gedikos intakas, Duobulio upelio baseinas) 0,4 km nuo jo žiočių. Tvenkinio ilgis iš vakarų į rytus - 0,12 km, plotis - iki 0,05 km. Altitudė 123,6 m. Krantai žemi, daugiausia apaugę medžiais ir krūmais. Aplinkui plyti pievos, dirbami laukai.

## Šaltiniai
Stirnlaukiai

**Stirnlaukiai**, **Gatavicai** (, nuo 1938 m. *Stirnen*) – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 20 km į vakarus nuo Pilkalnio, 17 km į šiaurę nuo Gumbinės, prie Žąsupės.

## Istorija

Anksčiau vadinti Gatavicais (*Gattawitzen*). 1785 m. buvo šatulinių kulmiškių kaimas su 5 ugniakurais, 1823 m. – 8 sodybų šatulinių kulmiškių kaimas su 56 gyventojais. 1854 m. Stirnlaukiuose buvo 9 gyvenamieji pastatai ir 85 gyventojai. 1723–1818 m. priklausė Įsruties apskrities Brakupėnų domenų valsčiui, 1818–1945 m. – Pilkalnio apskričiai, buvo 1874 m. įsteigto Stimbirių valsčiaus kaimas. Tikintieji priklausė Malviško evangelikų liuteronų parapijai. 1857 m. prie kaimo prijungta Lindentalio (*Lindenthal*), 1860 m. – Eichenfeldės sodyba.

Po Antrojo pasaulinio karo išnyko. Nuo 2008 m. kaimo teritorija priklauso Krasnoznamensko rajono Vesnovo kaimo gyvenvietei.

## Gyventojai

## Šaltiniai
Egzotizmas

**Egzotizmas** ( 'svetimas, užsienietiškas') – skolinys, reiškiantis svetimos tautos arba šalies realijas: būstų pavadinimus, valgius, gėrimus, kultūros reiškinius ir kt. Lietuvių kalboje tokių žodžių pavyzdžiais galėtų būti *[[korida]]*, *[[toreodoras]]* (iš ispanų gyvenimo), *[[kimono]]*, *[[sakura]]* (iš japonų gyvenimo).

Egzotizmai dažniausiai vartojami grožinėje literatūroje norint kūriniui suteikti vietinio kolorito. Tad prancūzų rašytojas P. Merimė novelėje „Karmen“ dažnai vartoja tiesiogiai su ispanų gyvenimu susijusius egzotizmus, nes kūrinio veiksmas rutuliojasi Ispanijoje: *alkadas*, *[[gaspačo]]*, *mantilija*..

Kai kurios egzotizmų rūšys:

*piniginių vienetų pavadinimai (*[[frankas]], [[rublis]], [[zlotas]], [[krona]], [[pesas]], [[juanis]]*);
*kai kurie gyvenviečių pavadinimai (*[[aulas]], ailas, [[kišlakas]]);
*būsto pavadinimai (*jurta, iglu, vigvamas*);
*aprangos pavadinimai (*parandža, agbada, kimono, tiubeteika*);
*žmonių pavadinimai pagal jų pareigas arba užsiėmimą (*geiša, kalifas*);
*valstybinių institucijų pavadinimai (*kongresas, rada, dūma*);
*valgių ir gėrimų pavadinimai (*sakė, chačarupis, feidžoada).
## Išnašos
Ukmergės Olimpas

**Ukmergės „Olimpas“** – klubas, rungtyniaujantis RKL pirmenybėse ir atstovaujantis Ukmergės miestui.

## Istorija

Klubas įkurtas norint aktyviai dalyvauti Ukmergės bendruomenės gyvenime. Nuo pat pirmųjų metų pagrindinis tikslas buvo pakviesti kuo daugiau įvairaus amžiaus žmonių sportuoti, burtis į komandas, būrelius ir taip propaguoti sveiką gyvenseną ir organizuoti įvairius sporto bei sveikatingumo renginius. O krepšinis tapo pirmuoju mūsų laipteliu į Olimpą.

Dabartinės komandos ištakomis galima vadinti 2010 m., kuomet „Olimpo“ sporto klubas organizavo pirmąjį „Kalėdinį“ keturių komandų veteranų krepšinio turnyrą, kuriame dalyvavo ir „Olimpo“ komanda, turnyre užėmusi pirmąją vietą. Po metų, 2011 m. klubas gavo pasiūlymą iš Rytų Aukštaitijos krepšinio teisėjų asociacijos prezidento Audriaus Šalkausko dalyvauti jų rengiamose, Rytų Aukštaitijos veteranų „40+“ krepšinio pirmenybėse. 2010–2011 m. pirmenybėse dalyvavo keturios veteranų komandos. Ukmergės „Olimpas“ šiose pirmenybėse užėmė prizinę, trečiąją vietą.

Norėdami plėsti klubo veiklą ir neapsiriboti tik veteranais klubo vadovai 2011 m. subūrė vyrų krepšinio komandą „Olimpas“, kurios pirmuoju treneriu tapo Vitalijus Martikonis.

Eilę metų Ukmergės „Olimpo“ ekipa dalyvavo tik mėgėjų čempionatuose, tačiau 2014 m. Ukmergės sporto klubas, pritarus rajono valdžiai ir gavus jų bei rėmėjų palaikymą, žengė patį didžiausią žingsnį klubo istorijoje ir debiutavo Regionų krepšinio lygos čempionate.

## Klubo pasiekimai

## Šaltiniai

## Nuorodos
* Oficialus Ukmergės „Olimpo“ puslapis internete
* Oficiali RKL svetainė
* Straipsniai spaudoje
* Unikali Aukštaitijos krepšinio piramidė
Juozas Vėjelis

**Juozas Vėjelis** (1904 m. rugpjūčio 28 d. Pučiakalnėje, Nemunėlio Radviliškio valsčius, Biržų apskritis – 1942 m. sausio 5 d. Rešiotuose, Rusija) – mokytojas, tremtinys.

## Biografija
1923 m. baigė 5 klases Biržų gimnazijoje. 1923 m. rugpjūčio 18 d. paskirtas Salamiesčio pradžios mokyklos vedėju. 1924 m. lankė pedagoginius kursus Kėdainiuose, 1927 m. – Rokiškyje, 1928 m. – dainavimo ir muzikos Biržuose, 1929 m. – karinio rengimo Kaune, 1931 m. – žemės ūkio kursus Kaune. 1926 m. vasario 28 d. Švietimo ministerija pripažino mokytojo cenzą. 1927 m. vasario 27 d. išlaikė egzaminus prie Švietimo ministerijos pradžios mokyklos mokytojo teisėms gauti. 

1934 m., iš dvaro gautoje žemėje, mokytojo iniciatyva pastatyta tipinė dviaukštė medinė mokykla, kurioje Salamiesčio ir aplinkinių kaimų vaikai mokėsi iki pat 1989 m. Būdamas jaunas, energingas, daug laiko skyrė mokyklos, švietimo, įvairių būrelių reikalams. 1937 m. balandžio mėn. J. Vėjeliui suteiktas I laipsnio, 1940 m. sausio mėn. – II laipsnio vyr. mokytojo vardas.  

Aktyviai dalyvavo kultūrinėje ir politinėje veikloje: 1932–1933 m. vadovavo Salamiesčio Jaunųjų ūkininkų rateliui, 1929–1940 m. – Salamiesčio šaulių būrio vadas ir valdybos pirmininkas, 1936–1940 m. Lietuvos tautininkų sąjungos Salamiesčio apylinkės valdybos pirmininkas. Už aktyvią visuomeninę veiklą 1928 m. Juozas Vėjelis apdovanotas Lietuvos Nepriklausomybės dešimtmečio medaliu, 1934 m. – Šaulių žvaigždės ordinu.

1940 m. spalio 14 d. mokyklą perdavė Leonui Lapėnui ir išvyko mokytojauti į Pabiržės (Biržų apskritis) pradžios mokyklą. 1940 m. gruodžio 6 d. vėl grąžintas į vedėjo pareigas Salamiestyje. 

1941 m. birželio 10 d. priimamas nutarimas areštuoti, orderis išduotas Biržų apskrities valstybės saugumo liaudies komisariate 1941 m. birželio 13 d. Apkaltintas už aktyvią veiklą „buržuazinėse nacionalistinėse“ Lietuvos organizacijose, užėmęs vadovaujančius postus ir pravedinėjęs smetoninės vyriausybės politiką, 1941 m. birželio 14 d. okupacinės sovietų valdžios suimtas ir išvežtas į Rešiotų lagerį Krasnojarsko krašte. Mirė tardymo metu.

Pagal Lietuvos Respublikos 1990 m. gegužės 2 d. Įstatymą „Dėl asmenų, represuotų už pasipriešinimą okupaciniams režimams, teisių atstatymo“ pripažintas nekaltu.

## Šaltiniai
Kuršėnų SK Kristalas

**Kuršėnų SK „Kristalas“** – klubas, įkurtas Šiaulių rajone esančiame Kuršėnų mieste. Nuo 2007 m. rungtyniavo RKL. 

## Istorija

Sporto klubas „Kristalas“ įsikūrė dar 1985 metais. Pagrindinės sporto šakos yra krepšinis, virvės traukimas, jėgos trikovė, rankų lenkimas, svorių kilnojimas, tinklinis.

Nuo 2007 m. reprezentacinė klubo krepšinio komanda dalyvauja Regionų krepšinio lygos pirmenybėse, o 2012-2013 m. sezone iškovojo RKL bronzos medalius.

### Pavadinimų kaita

*2012-2013: Kuršėnų „Grafų Baldai-Kristalas“
*2013-2014: Kuršėnų „Granulta-Grafų Baldai“
*2014-2016: Kuršėnų „Grafų Baldai-Kristalas“
*2016-2017: Kuršėnų „Grafų Baldai-KA Saulė“
*2020- dabar: Šiaulių r. Kuršėnų SM-„Grafų Furniture“

## Klubo pasiekimai

## Šaltiniai

## Nuorodos
* Oficiali „Facebook“ paskyra
* Oficiali RKL svetainė
* Oficiali sporto klubo „Kristalas“ svetainė
Huzumas

**Huzumas** (š. fryzų k. *Hüsem*, ) – miestas Vokietijos šiaurėje, Šlezvigo-Holšteino žemės vakaruose, Šiaurės Fryzijos apskrities administracinis centras. Čia gimęs vokiečių rašytojas Teodoras Štormas davė miestui epitetą – *„pilkas miestas prie jūros“*.

Miestas įsikūręs Šiaurės jūros pietryčiuose prie Huzumo įlankos, 82 km į vakarus nuo Kylio, 139 km į šiaurės vakarus nuo Hamburgo ir 43 km į pietvakarius nuo Flensburgo.

Šalia miesto plėtojamas vėjo jėgainių ūkis. Miesto svarbiausi turistiniai objiektai – Huzumo pilis, Šiaurės Fryzijos muziejus, Šiaurės Fryzijos jūrų muziejus, Teodoro Štormo namas muziejus. Veikia Huzumo danų mokykla.

Absoliuti tikinčiųjų dauguma yra liuteronai, bet mieste yra ir kitų krikščioniškų tikėjimų bažnyčių. Mieste daugiausia kalbama standartine vokiečių kalba bei vietine vokiečių žemaičių kalbos tarme.

## Istorija
Šiaurės Fryzijos istorinio regiono miestas. Anksčiau miestas buvo apgyvendintas fryzų, ir mieste buvo vartota šiaurės fryzų kalba.

Kaip *Husembro* miestas pirmą kartą paminėtas istoriniuose šaltiniuose 1252 m., kuomet buvo nužudytas Danijos karalius Abelis. Kaip ir dalis kitų miestų esančių jūrų pakrantėse, Huzumas yra patyręs potvynių ir audrų kataklizmus. Po katastrofiškos audros 1362 m. sausio 16 d., „Grote Mandrenke“ potvynis užtvindė miestą ir buvo atskyręs vidinį uostą. Tarp 1372 ir 1398 m. miestas sparčiai augo. 1409 m. miestas pirmą kartą paminėtas dabartiniu pavadinimu.

## Šaltiniai

## Nuorodos

* youtube.com / Husum
Naujųjų Elmininkų tvenkinys

**Naujųjų Elmininkų tvenkinys** – tvenkinys Lietuvoje, Anykščių rajone, 4,5 km į šiaurės rytus nuo Anykščių, Naujųjų Elmininkų gyvenvietės šiauriniame pakraštyje. Sudarytas užtvenkus bevardį upelį (Kiaulupio intakas, Elmės upės baseinas) 0,23 km nuo jo žiočių. Tvenkinio ilgis iš šiaurės į pietus – 0,15 km, plotis – iki 0,07 km. Altitudė 99,6 m. Krantai neaukšti, apaugę medžiais. Rytinėje pakrantėje auga sodas, vakarinėje – plyti dirbami laukai.

## Šaltiniai
Vikonių tvenkinys

**Vikonių tvenkinys** – tvenkinys Lietuvoje, Anykščių rajone, 2,5 km į pietvakarius nuo Svėdasų. Tvenkinio ilgis iš vakarų į rytus – 0,12 km, plotis – iki 0,04 km. Altitudė 102,6 m. Krantai žemi. Aplinkui plyti pievos ir dirbami laukai, iš šiaurės rytų prieina Bajorų miškas. Šalia įsikūręs Vikonių kaimas. 

Tvenkinys nenutekantis, priklauso Jaros intako Uosintos baseinui.

## Šaltiniai
Barbara Alyn Woods

**Barbara Elin Vuds** (; g. 1962 m. kovo 11 d. Čikagoje) – amerikiečių aktorė ir buvęs „Playboy“ modelis.

Daugiausia vaidina TV serialuose, iš kurių žymiausi: „Brangioji, aš sumažinau vaikus“ (1997–2000) ir „One Tree Hill“ (2003–2012). Taip pat atliko pagrindinį vaidmenį „Playboy“ seriale „Eden“ (1993).

Yra ištekėjusi už režisieriaus asistento John Lind, turi 3 dukteris.

## Dalinė filmografija
* Flesh and Bone (1993)
* Eden (1993, serialas)
* Striptizas (1996)
* Brangioji, aš sumažinau vaikus (1997 – 2000)
* Vedęs ir turi vaikų (1998, serialo 1 epizodas)
* One Tree Hill (2003 – 2012)
* Nusivylusios namų šeimininkės (2009, serialo 1 epizodas)

## Nuorodos

* IMDb profilis
* Twitter profilis

## Šaltiniai
Laura Belli

**Laura Beli** (g. 1947 m. lapkričio 11 d. Neapolyje) – italų aktorė ir dainininkė. 

Debiutavusi erotinėje dramoje „La monaca di Monza“, vėliau ji daugiausia atlikdavo antraplanius vaidmenis kriminaliniuose ir veiksmo filmuose, taip pat TV serialuose. 1975-76 m. vedė TV programas „Il mondo è bello perché è piccolo“ ir „Chi?“, įrašė dainų albumą „Solo tre note/Per...“.

Pasitraukusi iš ekrano 1980 m., Beli 2000 m. režisavo komediją „Film“.

## Filmografija
### Kinas
* La monaca di Monza (1969)
* Faccia da schiaffi (1969)
* La stagione dei sensi (1969)
* La battaglia nel deserto (1969)
* Likvidavimo būrys (1972)
* La polizia sta a guardare (1973)
* Il figlioccio del padrino (1973)
* Milano odia: la polizia non può sparare (1974)
* I giorni della Chimera (1974)
* Porci con la P.38 (1978)
* Nuo Korleonės iki Bruklino (1979)
* Ombre (1980)

### Televizija
* La casa di Bernarda Alba (1971)
* Il segno del comando (1971)
* Viaggio di andata (1972, TV filmas)
* Lungo il fiume e sull'acqua (1973)
* La porta sul buio (1973)
* Ho incontrato un'ombra (1974)
* Gamma (1975)
* Castigo (1977)
* Paura sul mondo (1979)
* L'enigma delle due sorelle (1980)

## Nuorodos

* IMDb profilis

## Šaltiniai
Godumas po saule

**Godumas po saule** () – 1964 m. sukurtas nespalvotas nuotykių filmas.

## Pagrindiniai aktoriai
: *Aktorius – vaidmuo*
* Jean-Paul Belmondo – Roko
* Lino Ventura – Marekas
* Reginald Kernan – Džonas Štaineris
* Bernard Blier – Mičas-Mičas
* Anne-Marie Coffinet – Andžela 
* Andrea Pariry – Pepa 
* Doudou Babet
* Gert Fröbe

## Turinys

Filmo veiksmas vyksta Maroke. Roko, Marekas ir Mičas-Mičas dirba vairuotojais sunkvežimių kompanijoje. Šios vadovas priima į darbą naują vairuotoją Džoną Štainerį ir patiki jam naują sunkvežimį ir reisą į Nigeriją. Roko, suviliotas kompanijoje dirbančios  Pepos, kad už krovinį galima gauti 100 tūkst. dolerių sumą, apgauna Štainerį ir išvyksta su Pepa vietoje jo. Ryte, paaiškėjus apgavystei, kompanijos vadovas atleidžia Štainerį, o Marekui, geriausiam Roko draugui, liepia šį pavyti ir grąžinti su visu kroviniu. Pakeliui prie Mareko prisijungia Štaineris ir jiedu pradeda vytis Roko.

## Apdovanojimai
* Kanų kino festivalis – Auksinė palmės šakelė (nominacija)
* Salonikų filmų festivalis – specialus apdovanojimas (nominacija)

## ŠAltiniai
Pirmasis karalius

**Pirmasis karalius** () – 2019 m. sukurta istorinė drama, paremta legenda apie brolius Romulą ir Remą, įkūrusius Romos miestą. Filmo veiksmas vyksta 8 a. pr. m. e., jis nufilmuotas senąja lotynų kalba.

## Pagrindiniai aktoriai
: *Aktorius – vaidmuo*
* Alessandro Borghi – Remas
* Alessio Lapice – Romulas

## Pagrindiniai apdovanojimai
Alfredo, Alfredo

**Alfredo, Alfredo** () – 1972 m. Italijoje sukurta romantinė komedija. Filmą režisavo Pietro Germi, pagrindinį vaidmenį atliko amerikiečių aktorius Dustin Hoffman. 

## Siužetas

Alfredas – nedrąsus banko tarnautojas, kuris susipažįsta ir įsimyli merginą vardu Marija Roza. Jiedu susižadi, vėliau susituokia, tačiau po kurio laiko nuolatinė žmonos kontrolė, įpročiai ir siekimas susilaukti vaiko Alfredui darosi nepakeliami. Jis pradeda tolti nuo žmonos, o kai susipažįsta su kita moterimi, Karolina, nusprendžia išsiskirti. 

Filmas pasakojamas iš Alfredo pozicijos jam laukiant teismo posėdžio, kuomet jo santuoka bus nutraukta ir jis galės susituokti su Karolina.

## Pagrindiniai aktoriai
: *Aktorius – vaidmuo*
* Dustin Hoffman – Alfredas
* Stefania Sandrelli – Marija Roza
* Carla Gravina – Karolina
* Saro Urzi – Marijos Rozos tėvas
* Danika La Loggia – Marijos Rozos motina
* Duilio Del Prete 
* Luigi Baghetti
* Clara Colosimo
* Elisabetta Genovese

## Apdovanojimai
* Auksinis gaublys (nominacija) – geriausia užsienio filmas
* David di Donatello – geriausias filmas

## Šaltiniai
Eloisa Cianni

**Eloiza Čiani** (; g. 1932 m. birželio 21 d. Romoje) – italų buvęs modelis, grožio konkursų nugalėtoja ir aktorė.

Jos pavardė **Stukin** yra pagal jos patėvį, lenką Stanislaus Stukin, kuris vedė jos motiną Ida Furnace. 

1952 m. Eloiza laimėjo grožio konkursą Mis Italija, o 1953 m. tapo ir Mis Europa. Dalyvavimas šiuose konkursuose paskatino ją siekti aktorės karjeros, kuri truko iki 1961 m. ir paprastai apsiribojo nedideliais vaidmenimis, kuomet reikėjo įkūnyti gražias merginas. 

## Filmografija
* Villa Borghese (1953)
* Peppino e la vecchia signora (1954)
* Racconti romani (1955)
* Veneros ženklas (1955)
* La porta dei sogni (1955)
* Processo all'amore (1955)
* Sangue di zingara (1956)
* Accadde di notte (1956)
* Ho amato una diva (1957)
* Amore a prima vista (1958)
* Adorabili e bugiarde (1958)
* Amore e guai... (1958)
* Sergente d'ispezione (1958)
* Il pirata dello sparviero nero (1958)
* Le magnifiche 7 (1961)

## Nuorodos

* IMDb profilis

## Šaltiniai
Fernando Di Leo

**Fernando Di Leo** (1932 m. sausio 11 d. – 2003 m. gruodžio 1 d.) – italų kino režisierius ir scenaristas, kurio karjera truko nuo 1964 iki 1985 m.

## Biografija
Di Leo baigė mokslus Romos Eksperimentiniame kinocentre ir 1964 m. debiutavo kaip režisierius, sukūręs vieną iš antologijos filmo „Gli eroi di ieri, oggi“ segmentų. Vėliau jis prisidėjo rašant scenarijus įvairiems filmams, daugiausia vesternams (Di Leo yra vienas iš Sergio Leone filmų „Už saują dolerių“ ir „Keliais doleriais daugiau“ scenarijų bendraautorių, nors jo pavardė nenurodyta titruose). 

Be vesternų, režisierius domėjosi ir noiro žanru, taip pat tuo metu populiariais filmais apie šnipus (parašė scenarijų 1968 m. filmui „Gangsters 70“), sukūrė karinį filmą „Rose rosse per il führer“. 1969 m. Di Leo sukūrė keletą erotinių filmų – „Brucia, ragazzo, brucia“, „Amarsi male“, vėliau filmavo ir trilerius bei giallo ir slasher žanro juostas.

1969-76 m. jis daugiausia kūrė filmus savo paties prodiuserių kompanijai „Duania cineproduzioni 70“ ir beveik neberašė scenarijų kitiems režisieriams (paskutinis kompanijos filmas buvo „I padroni della città“).

Po 1980-ųjų Di Leo ėmė kurti ir televizijoje. Paskutinis jo filmas „Killer contro killers“ buvo sukurtas 1985 m., tačiau nerodytas kino teatruose ir išleistas DVD formatu tik po 20 metų.

Per savo karjerą Di Leo sukūrė 23 filmus ir prisidėjo prie 46 juostų scenarijų.

## Filmografija

## Nuorodos

* IMDb profilis

## Literatūra
* 
* 

## Šaltiniai
Dvynasis šilkas

**Dvynasis šilkas** () – natūralus prabangaus faktūriško paviršiaus drobinio pynimo šilko audinys, gaunamas iš dviejų viename kokone augusių šilkverpių siūlo. Pavadinimas kilęs nuo itališko žodžio *duplicato* ir kaip šilko rūšis Europoje naudojamas nuo 1814 m. Tik apie 5 procentus visų šilkverpio kokonų būna su dviem vikšrais. Šilko siūlas, gautas iš dviejų šilkverpių kokonų būna nelygus, storesnis, grublėtesnis. Dvynasis šilkas panašus į Šantungo šilką, tik kiek storesnis, tankesnis, netolygios faktūros.

Dvynasis šilkas yra nuo 100/120 iki 200/250 denų stiprumo. Kvadratinio metro svoris turi būti ne mažiau nei 75 gramai. Dvynasis šilkas naudojamas vestuvinių ir kitų proginių rūbų, aksesuarų, interjero apmušalų gamybai.

Indijos miestas Varanasis garsėja dvynojo šilko gamyba. Šio šilko gamyba – tradicinis Ansari bendruomenės amatas.

## Gamyba

Dvynasis šilkas gali būti gaminamas keliais būdais:
* Iš dviejų vikšrų kokonų.
* Derinant siūlus iš dviejų vikšrų ir vieno vikšro kokonų
* Iš vieno vikšro kokonų, išvyniojant siūlą taip, kad faktūra ir kokybe būtų panašus į dvynojo šilko siūlus.

## Šaltiniai
Turkmėnijos futbolo varžybos 2020 m.

**[[Turkmėnija|Turkmėnijos]] futbolo varžybos [[2020]] m.**
*  prasidėjo prasidėjo 2020 m. kovo mėn., baigėsi 2020 m. lapkričio mėn.
* s turnyras prasidėjo 2020 m. vasarą, o finalas įvyko 2020 m. gruodžio 9 mėn.

## 2020 m. [[Ýokary Liga]]
* **[[Ýokary Liga]]** – aukščiausioji futbolo lyga. Dalyvavo 8 komandos. 
* 2020 m. lapkričio 28 d. buvo sužaistos paskutiniojo XXVIII (28) turo rungtynės.
### Galutinė lentelė
* Altyn Asyr FK tapo čempionais.
* Ahal FK buvo antri, o Šagadamas liko trečioje vietoje.

Šaltiniai: Soccerway duomenų bazė ir RSSSF duomenų bazė 

; Rezultatyviausias žaidėjas Altymuradas Annadurdyjevas (Altyn Asyr FK) pelnė 35 įvarčius.

## 2020 m. [[Turkmėnijos futbolo taurė]]
* 2020 m. gruodžio 9 d. įvyko taurės finalas.

#### Finalo rungtynės
----

* **[[Altyn Asyr FK|Altyn Asyr]] finale nugalėjo varžovus rezultatu 3:0 (baudinių serijoje; pagrindinis laikas baigėsi 1:1) ir iškovojo šalies futbolo taurę.**
----

## Šaltiniai

## Nuorodos
* Turkmenistano futbolo federacijos svetainė
* Soccerway duomenų bazė (2020 m. Aukščiausioji lyga)
* RSSSF duomenų bazė (čempionai ir sezonai)
* RSSSF duomenų bazė (taurės turnyro rezultatai)
* RSSSF duomenų bazė (Klubų įkūrimo datos)
* turkmenportal.com (Sporto naujienos)
Drobinis pynimas

**Drobinis pynimas** (*paprastasis pynimas*, *elementarusis pynimas*) – vienas iš trijų pagrindinių (kiti – ruoželinis ir atlasinis pynimai) ir pats paprasčiausias audinio pynimo būdas. Metmenys ir ataudai perpinami stačiu kampu. Ataudai per metmenys perkišami 1:1 principu – jei ataudo siūlas per vieną metmens siūlą perkišamas viršuje, tai per kitą metmenį – metmens siūlo apačioje.
Drobinio pynimo audiniai – šifonas, organza, perkelis, tafta, dvynasis šilkas, poplinas, tvidas ir kt.

## Šaltiniai
Cesarkos malūno tvenkinys

**Cesarkos malūno tvenkinys** – tvenkinys Lietuvoje, Molėtų rajone, 5,5 km į vakarus nuo Videniškių. Sudarytas užtvenkus Siesarties upę (Šventosios upės intakas) 44,4 km nuo jos žiočių. Tvenkinio ilgis iš rytų į vakarus - 0,24 km, plotis - iki 0,07 km. Altitudė 102,7 m. Pietinis krantas aukštokas. Krantai apaugę medžiais ir krūmais. Šiaurinėje ir pietinėje pakrantėse plyti pievos. Šalia įsikūręs Petrauskų kaimas, į rytus - Siesarties kaimas, buvusio Siesarties dvaro sodyba.

Tvenkinys įrengtas 1914 metais, kai buvo pastatytas Siesarties vandens malūnas. Apie 2000 m. tvenkinys nuleistas.

## Šaltiniai
Kovynės tvenkinys

**Kovynės tvenkinys** - tvenkinys Lietuvoje, Utenos rajone, 5,5 km į pietus nuo Utenos, Pačkėnų gyvenvietės pietrytiniame pakraštyje. Sudarytas užtvenkus Vazbelės upelį (Viržintėlės intakas, Krašuonos baseinas) 1,65 km nuo jo žiočių. Tvenkinio ilgis iš pietų į šiaurę - 0,25 km, plotis - iki 0,11 km. Altitudė 138,9 m. Krantai neaukšti, apaugę pavieniais krūmais. Aplinkui tvenkinį daugiausia plyti pievos. Šalia įsikūrę Paguobio ir Šnieriškių kaimai. Rytine pakrante eina kelias .

## Šaltiniai
Spiečiūnų tvenkinys

**Spiečiūnų tvenkinys** – tvenkinys Lietuvoje, Molėtų rajone, 9,5 km į šiaurę nuo Molėtų. Sudarytas užtvenkus Virintos upę (Šventosios intakas) jos aukštupyje 64,7 km nuo žiočių. Tvenkinio ilgis iš pietryčių į šiaurės vakarus – 0,24 km, plotis – iki 0,085 km. Altitudė 133,2 m. Krantai aukštoki, vietomis apaugę medžiais. Priešsroviui iškart telkšo Mindučių tvenkinys. Šiaurinėje pakrantėje įsikūręs Spiečiūnų kaimas, pietinėje – Mindučių kaimas. 2006 m. įrengta 10 kw galios mažoji hidroelektrinė.

## Šaltiniai
Ilčiukų tvenkinys

**Ilčiukų tvenkinys** – tvenkinys Lietuvoje, Utenos rajone, 6,5 km į šiaurės rytus nuo Užpalių miestelio. Sudarytas užtvenkus Karčiupio upelį (Šventosios upės intakas) 0,82 km nuo jo žiočių. Tvenkinio ilgis iš pietų į šiaurę – 0,14 km, plotis – iki 0,07 km. Altitudė 113 m. Krantai neaukšti, apaugę medžiais. Tvenkinį supa Smėliakalnio miškas. Į šiaurę įsikūręs Ilčiukų kaimas. 

## Šaltiniai
Standinamasis audinys

**Standinamasis audinys** (*flizelinas*, *klijinė*) – audinys, naudojamas siūnamo gaminio elementams – marškinių apykaklėms, švarko atvartams sustandinti. Standinamasis audinys siūnamas arba klijuojamas gaminio blogojoje pusėje arba tarp audinių. Devynioliktame amžiuje ir anksčiau aprangos elementų standinimui naudojo arklio ašutų medžiagą ir tankų dygsniavimą. Itin dažnai naudojamas norint kostiumui suteikti formą. Šiuo metu standinamasis audinys gaminamas daugiausia iš poliesterio arba medvilnės, padengtos klijų lašeliais. Standimasis audininys pagal standumą skirstomas į grupes. Šiuolaikiniai standinamieji audiniai būna padengti klijų sluoksniu ir prie medžiagos klijuojami kaitinant lygintuvu arba specialiu kaitinimo presu.

## Šaltiniai
*
Cibeikės tvenkinys

**Cibeikės tvenkinys** arba **Morkūnų tvenkinys** – tvenkinys Lietuvoje, Zarasų rajone, 2,5 km į rytus nuo Dusetų. Sudarytas užtvenkus Meletinės upelį (Sartų ežero intakas) 5,8 km nuo jo žiočių. Tvenkinio ilgis iš pietryčių į šiaurės vakarus – 0,42 km, plotis – iki 0,27 km. Altitudė 120,2 m. Krantai aukšti, daug kur apaugę medžiais ir krūmais. Aplinkui daugiausia plyti pievos, krūmynai, iš vakarų prieina miškas. Šalia įsikūręs Morkūnų kaimas.

## Šaltiniai
Poplinas (audinys)

**Poplinas**, dar pagal audinio pynimą vadinamas **tabinet** – smulkios tekstūros, bet storas ir tvirtas drobinio pynimo audinys. Pavadinimas kilęs iš prancūziško žodžio *popeline* arba itališko *papalino* – reiškiančio „popiežišką“ audinį. XV amžiuje Avinjone toks audinys iš šilko dažniausiai buvo audžiamas popiežiui.

Dabar poplinas audžiamas iš vilnos, medvilnės, šilko, viskozės, poliesterio. Labai dažnai naudojamas audinys vyriškiems marškiniams ar moteriškoms suknelėms, nes yra neglamžus ir lengvai lyginamas.

## Nuorodos
Pabriedupiai

**Pabriedupiai**, **Klyneliai** () – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 22 km į vakarus nuo Pilkalnio, 17 km į šiaurę nuo Gumbinės, prie Kupstės upelio (Žąsupės kairysis intakas).

## Istorija

Anksčiau vadinti Klyneliais (*Kleinehlen*), nuo 1736 m. – Pabriedupiais (*Pabredupchen*, *Pahredupchen*, *Papredupchen*, *Paprodupschen*). 1785 m. buvo šatulinių kulmiškių kaimas su 5 ugniakurais, 1823 m. – šatulinių kulmiškių 5 sodybų kaimas su 32 gyventojais. 1854 m. Pabriedupiuose buvo 4 gyvenamieji pastatai ir 25 gyventojai. 1723–1818 m. priklausė Įsruties apskrities Brakupėnų domenų valsčiui, 1818–1945 m. – Pilkalnio apskričiai, buvo 1874 m. įsteigto Stimbirių valsčiaus kaimas. Tikintieji priklausė Malviško evangelikų liuteronų parapijai. 1895 m. Pabriedupiuose buvo 13 gyventojų. 1909 m. kaimas padalintas į tris dalis ir prijungtas prie Liepkalnių, Žąsupėnų ir Smailių, vėliau išnyko (1936 m. nebebuvo nė vienos sodybos).

## Šaltiniai
Žąsupėnai (Pilkalnis)

**Žąsupėnai** (, nuo 1938 m. *Sassenbach*) – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 21 km į vakarus nuo Pilkalnio, 16 km į šiaurę nuo Gumbinės, prie Žąsupės, Čiulkinių girios pakraštyje.

## Istorija

Iki XIX a. minimi įvairiais pavadinimais: *Rohnkehlen*, *Rodnehlen*, *Klein Szaßupöhnen*, *Szassupöhnen*. 1785 m. buvo šatulinių kulmiškių kaimas su 4 ugniakurais, 1823 m. – šatulinių kulmiškių 6 sodybų kaimas su 41 gyventoju. 1854 m. Žąsupėnuose buvo 7 gyvenamieji pastatai ir 40 gyventojų. 1723–1818 m. priklausė Įsruties apskrities Brakupėnų domenų valsčiui, 1818–1945 m. – Pilkalnio apskričiai, buvo 1874 m. įsteigto Stimbirių valsčiaus kaimas. Tikintieji priklausė Malviško evangelikų liuteronų parapijai. 1905 m. kaime buvo 7 gyvenamieji namai, visi gyventojai buvo vokiečiai. 1909 m. prie Žąsupėnų prijungta dalis Pabriedupių kaimo su 7 gyventojais.

Po Antrojo pasaulinio karo išnyko. Nuo 2008 m. kaimo teritorija priklauso Gusevo rajono Kubanovkos kaimo gyvenvietei.

## Gyventojai

## Šaltiniai
Liupkiškės tvenkinys

**Liupkiškės tvenkinys** – tvenkinys Lietuvoje, Šalčininkų rajone, 7,5 km į šiaurę nuo Eišiškių, Liupkiškių kaime. Sudarytas užtvenkus bevardį upelį (Nezdilės intako Juršiškės upelio intakas, Versekos baseinas) 2,2 km nuo jo žiočių. Tvenkinys trikampio formos, ilgis iš pietryčių į šiaurės vakarus – 0,15 km, plotis – iki 0,08 km. Altitudė 158,3 m. Krantai žemi. Aplinkui plyti pievos ir dirbami laukai.

## Šaltiniai
Mateikonių tvenkinys

**Mateikonių tvenkinys** – tvenkinys Lietuvoje, Šalčininkų rajone, 2,5 km į šiaurės rytus nuo Eišiškių, į rytus nuo Mateikonių kaimo. Tvenkinio ilgis iš pietryčių į šiaurės vakarus – 0,12 km, plotis – iki 0,09 km. Tvenkinys gausiai užžėlęs vandens augalija. Altitudė 153,1 m. Krantai žemi, pietryčiuose apaugę medžiais. Aplinkui plyti dirbami laukai. Vandens perteklius nuteka į vakarine pakrante tekantį upelį (Versekos upės intakas).

## Šaltiniai
Navakonių I tvenkinys

**Navakonių I tvenkinys** – tvenkinys Lietuvoje, Šalčininkų rajone, 3 km į rytus nuo Pabarės. Sudarytas užtvenkus bevardį upelį (Šalčios upės intakas) 2,7 km nuo jo žiočių. Tvenkinio ilgis iš pietų į šiaurę – 0,09 km, plotis – iki 0,07 km. Altitudė 152,6 m. Krantai žemi. Aplinkui plyti pievos. Šalia įsikūrę Navakonių ir Anskonių kaimai.

## Šaltiniai
Ieva Pakarklytė

**Ieva Pakarklytė** (g. 1989 d. rugpjūčio 24 d. Šiauliuose) – Lietuvos politikė.

## Biografija
### Išsilavinimas
2008 m. baigė Klaipėdos Vydūno vidurinę mokyklą. 2012 m. Vilniaus Universiteto Tarptautinių santykių ir politikos mokslų institute įgijo politikos mokslų bakalauro laipsnį, 2014 m. – viešosios politikos analizės magistro laipsnį.

### Karjera
Studijuodama veikė „Lietuvos liberaliame jaunime“, buvo Tarybos pirmininke.

2012–2015 m. dirbo Seimo nario Remigijaus Šimašiaus padėjėja.

2015–2020 m. dirbo mero R. Šimašiaus padejėja Vilniaus miesto savivaldybės administracijoje.

2019 m. buvo viena „Laisvės“ partijos steigėjų, koordinavo partijos Seimo rinkimų programą. Per partinį sąrašą išrinkta į 2020–2024 m. Seimą. Jame priklausė Ekonomikos komitetui, Laisvės premijų komisijai.

## Išnašos
Šiacu

**Šiacu** – tradicinis japonų viso kūno masažas, balansuojantis energinių kanalų veiklą. Dabartinė šiacu („ši“ reiškia „pirštai“, o „acu“ – „spaudimas“), kilusi iš senovinės Kinijos terapinio masažo sistemos, vadinamos „anmo“, buvo Tamai Tempaku išvystyta Japonijoje 1919 metais. Ji gali remtis tradicinėmis technikomis, tačiau tai yra viena iš pačių moderniausių terapijų, kuri pasitiki mūsų „gyvybine jėga“.

Nėra tiesioginių įrodymų, kad šiacu metodas yra efektyvus medicinoje.

Japonijos sveikatos ministerija apibrėžia *shiatsu* kaip „manipuliavimo nykščiais, pirštais ir delnais formą, nenaudojant jokių papildomų mechaninių priemonių. Šiacu pagrindinės technikos: gydomosios energijos perdavimas į paciento kūną, suteikiamas spaudimas į odą, siekiant ištaisyti vidinius sutrikimus, skatinti ir palaikyti sveikatą bei gydyti specifines ligas. Šiacu apima pasyvų tempimą, kūno svorio laikymą ir svyravimą bei masažą.

## Istorija

T. Tempaku naująją šiacu sistemą sukūrė sujungęs anmo su gyvybės jėgos „ki“ (japoniška „či“ forma) koncepcija. Vėliau trys jo mokiniai išvystė skirtingas šiacu formas, kurios yra siūlomos vakaruose: dzen šiacu, namikošo šiacu ir akupresūros šiacu. Dzen šiacu yra plačiausiai praktikuojama forma Vakaruose. Ji remiasi sudėtinga diagnostine sistema, tačiau daugiausia naudoja tuos pačius akupunktūros taškus.

Namikošo šiacu mažiau rūpi ki ir meridianai; čia remiamasi trynimo ir spaudimo anmo technikomis.
Akupresūros šiacu, dar kitaip vadinama „tsubo terapija“ – tsubo yra japoniškas žodis, reiškiantis akupunktūros tašką.

Nuo Sugijamos laikų masažas Japonijoje buvo stipriai susijęs su aklaisiais . Sugijama, būdamas pats aklas, įkūrė daugybę aklųjų medicinos mokyklų, kurios mokė šios praktikos. Tokugawa laikotarpiu buvo priimti įsakymai, pagal kuriuos anma buvo draudžiama praktikuoti tik aklųjų ir silpnaregių žmonėms.

Todėl „akloji anma“ tapo populiariu japonų kultūros pavadinimu . Tai tęsiasi ir šiuolaikiniame amžiuje, kai didelė dalis Japonijos aklųjų bendruomenės toliau dirba pagal šią profesiją .

## Efektyvumas

Nėra jokių įrodymų, kad šiacu būtų naudingas gydant vėžį ar bet kurią kitą sunkią ligą, nors kai kurie įrodymai rodo, kad tai padeda žmonėms jaustis labiau atsipalaidavusiems.

2015 m. Australijos vyriausybės Sveikatos apsaugos departamentas paskelbė alternatyvių gydymo būdų apžvalgos rezultatus, kuriais buvo siekiama nustatyti, ar jie tinkami apdrausti sveikatos draudimu; shiatsu buvo vienas iš 17 vertintų gydymo būdų, kuriems nebuvo nustatyta aiškių veiksmingumo įrodymų.


Vaizdas:Shiatsu Chart.svg|Šiacu taškai
Vaizdas:Shiatsu pressure point.jpg|Šiacu spaudimas į tašką


## Šaltiniai
Sigitas Paulauskas

**Sigitas Paulauskas** (g. 1955 m. sausio 3 d. Seredžiuje, Jurbarko raj.) – Lietuvos investuotojas, VMG grupės įkūrėjas ir vienintelis akcininkas, mecenatas.

## Biografija
1972–1977 m. studijavo Kauno politechnikos institute (dab. KTU), įgijo inžinieriaus-mechaniko specialybės magistro laipsnį. 1977–1980 m. Vilniaus universiteto Fizikos fakulteto žemųjų temperatūrų laboratorijos vedėjas. 1980–1986 m. Klaipėdos melioracijos statybos valdybos vyriausiasis mechanikas. 1981–1991 m. Klaipėdos rajono „Švyturio“ kolūkis pirmininkas. 1991–1994 m. prekybos namai „VITA“ steigėjas, valdybos pirmininkas. 1994–1999 m. UAB „Vakarų Lietuvos pramonės ir finansų korporacija“ steigėjas, valdybos pirmininkas.

1997–2001 m. Klaipėdos prekybos, pramonės ir amatų rūmai prezidentas. 2002 m. įkūrė UAB „Vakarų medienos grupė“, vykdančią medienos perdirbimo ir investicinę veiklą. 2002–2009 m. Vilniaus universiteto Tarptautinių santykių ir politikos mokslų instituto globėjų tarybos pirmininkas.

2006–2012 m. ir nuo 2019 m. asociacijos „Lietuvos mediena“ prezidentas ir valdybos pirmininkas. 2006–2011 m. ir nuo 2020 m. Lietuvos žirginio sporto federacijos prezidentas.

## Kita veikla
* Nacionalinės kūrybinių ir kultūrinių industrijų asociacijos narys
* Tarptautinių santykių ir politikos mokslų instituto globėjų tarybos pirmininkas
* Klaipėdos verslo ir technologijų kolegijos steigiamosios tarybos pirmininkas

## Šaltiniai
Bražuolės tvenkinys

**Bražuolės tvenkinys** – tvenkinys Lietuvoje, Trakų rajone, 5 km į šiaurės vakarus nuo Trakų, Bražuolės gyvenvietės šiaurinėje dalyje. Sudarytas užtvenkus B-2 upelį (Bražuolės intakas, Neries upės baseinas) 0,43 km nuo jo įtekėjimo į Bražuolės I tvenkinį. Tvenkinio ilgis iš rytų į vakarus – 0,12 km, plotis – iki 0,09 km. Altitudė 131,8 m. Krantai žemi, apaugę medžiais ir krūmais. Rytinės tvenkinio dalies krantai užpelkėję. Tvenkinio užtvanka eina kelias , šiaurine pakrante - kelias .

## Šaltiniai